CELEX: 32012D0207
Language: et
Date: 2012-02-08 00:00:00
Title: 2012/207/EL: Komisjoni delegeeritud otsus, 8. veebruar 2012 , millega muudetakse Euroopa Parlamendi ja nõukogu otsuse nr 1080/2011/EL (millega antakse Euroopa Investeerimispangale ELi tagatis liiduvälistele projektidele antavatest laenudest ja laenutagatistest tekkida võiva kahjumi puhuks ning tunnistatakse kehtetuks otsus nr 633/2009/EÜ) III lisa seoses Süüriaga

24.4.2012   
            
            
               ET
            
            
               Euroopa Liidu Teataja
            
            
               L 110/38
            
         KOMISJONI DELEGEERITUD OTSUS,
   8. veebruar 2012,
   millega muudetakse Euroopa Parlamendi ja nõukogu otsuse nr 1080/2011/EL (millega antakse Euroopa Investeerimispangale ELi tagatis liiduvälistele projektidele antavatest laenudest ja laenutagatistest tekkida võiva kahjumi puhuks ning tunnistatakse kehtetuks otsus nr 633/2009/EÜ) III lisa seoses Süüriaga
   (2012/207/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2011. aasta otsust nr 1080/2011/EL, millega antakse Euroopa Investeerimispangale ELi tagatis liiduvälistele projektidele antavatest laenudest ja laenutagatistest tekkida võiva kahjumi puhuks ning tunnistatakse kehtetuks otsus nr 633/2009/EÜ, (1) eriti selle artikli 4 lõiget 2,
   ning arvestades järgmist:
   
               (1)
            
            
               Süüriat käsitlevates nõukogu 23. mai 2011. aasta järeldustes (2) kutsutakse Euroopa Investeerimispanka üles mitte andma praegu heakskiitu uutele Euroopa Investeerimispanga rahastamistehingutele Süürias.
            
         
               (2)
            
            
               Euroopa Parlamendi 7. juuli 2011. aasta resolutsioonis olukorra kohta Süürias, Jeemenis ja Bahreinis Araabia riikides ja Põhja-Aafrikas valitseva olukorra taustal tervitatakse nõukogu järeldusi kehtestada Süüria suhtes piiravad meetmed ning eelkõige kutsutakse Euroopa Investeerimispanka üles mitte andma praegu heakskiitu uutele Euroopa Investeerimispanga rahastamistehingutele Süürias.
            
         
               (3)
            
            
               Alates otsuse nr 1080/2011/EL vastuvõtmisest on Süüria poliitiline ja majanduslik olukord veelgi halvenenud.
            
         
               (4)
            
            
               Süüriat käsitlevates nõukogu 14. novembri 2011. aasta järeldustes (3) otsustati kehtestada Süüria režiimi vastu suunatud uued piiravad meetmed, millega peatatakse Euroopa Investeerimispanga ja Süüria vahel sõlmitud kehtivate laenulepingute alusel või seoses nendega tehtavad väljamaksed või muud maksed.
            
         
               (5)
            
            
               Sellega seoses on nõukogu võtnud vastu mitu piiravat meedet, sealhulgas Süüria ja Euroopa Investeerimispanga vaheliste kehtivate laenulepingute alusel tehtavate Euroopa Investeerimispanga väljamaksete keelamine. Kõnealused meetmed on nüüd konsolideeritud nõukogu 1. detsembri 2011. aasta otsusesse 2011/782/ÜVJP, mis käsitleb Süüria vastu suunatud piiravaid meetmeid ja millega tunnistatakse kehtetuks otsus 2011/273/ÜVJP, (4) ning nõukogu 18. jaanuari 2012. aasta määrusesse (EL) nr 36/2012 piiravate meetmete kohta seoses olukorraga Süürias ja millega tunnistatakse kehtetuks määrus (EL) nr 442/2011 (5).
            
         
               (6)
            
            
               Komisjoni ja Euroopa välisteenistuse hinnangu kohaselt tuleb üldist majanduslikku ja poliitilist olukorda arvestades jätta Süüria välja otsuse nr 1080/2011/EL III lisast, milles on esitatud ELi tagatisega Euroopa Investeerimispanga finantseeringu saamiseks kõlblike riikide loetelu,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse nr 1080/2011/EL III lisa B punkti alapunktis 1 jäetakse sõna „Süüria” välja.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 8. veebruar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 280, 27.10.2011, lk 1.
   
      (2)  Välisasjade nõukogu 3091. istung.
   
      (3)  Välisasjade nõukogu 3124. istung.
   
      (4)  ELT L 319, 2.12.2011, lk 56.
   
      (5)  ELT L 16, 19.1.2012, lk 1.